## El DOGV publica el calendari d’obertura d’establiments comercials en diumenges i festius per a 2024

*** Els dies que obriran els comerços seran: 7 de gener, 29 de març, 31 de març, 24 de juny, 7 de juliol, 12 d'octubre, 1 de desembre, 6 de desembre, 15 de desembre, 22 de desembre i 29 de desembre
* Els establiments comercials fixaran lliurement els horaris d'obertura i hauran d'informar el públic**

El *Diari Oficial de la Generalitat Valenciana* ([DOGV](https://dogv.gva.es/datos/2023/11/17/pdf/2023_10953.pdf)) ha publicat este divendres el calendari definitiu d’obertura dels establiments comercials en diumenges i festius per al 2024 en tot l’àmbit territorial de la Comunitat Valenciana, tal com marca la llei autonòmica.

Es tracta d’11 dies aprovats per unanimitat el mes de setembre passat per l’Observatori del Comerç Valencià, òrgan consultiu i assessor en matèria d’activitat comercial, adscrit a la Conselleria d’Innovació, Indústria, Comerç i Turisme.

En concret, els diumenges i els festius en els quals es podrà obrir l’any 2024 són els següents:

 - 7 de gener. Diumenge. Rebaixes d’hivern  
 - 29 de març. Divendres. Divendres Sant  
 - 31 de març. Diumenge. Diumenge de Pasqua  
 - 24 de juny. Dilluns. Sant Joan  
 - 7 de juliol. Diumenge. Rebaixes d’estiu  
 - 12 d’octubre. Dissabte. Festa Nacional d’Espanya  
 - 1 de desembre. Diumenge. Campanya de Nadal  
 - 6 de desembre. Divendres. Dia de la Constitució  
 - 15 de desembre. Diumenge. Campanya de Nadal  
 - 22 de desembre. Diumenge. Campanya de Nadal  
 - 29 de desembre. Diumenge. Campanya de Nadal

La resolució que ha publicat el DOGV també concreta que els establiments comercials fixaran lliurement l’horari corresponent a cada diumenge o festiu habilitat comercialment. A més, hauran d’informar adequadament el públic sobre la seua decisió, així com sobre les hores durant les quals estaran oberts.

Més informació: [DOGV.](https://dogv.gva.es/datos/2023/11/17/pdf/2023_10953.pdf)

Fecha: 17/11/2023